I Marvel Cinematic Universe-føljetonen kommer nu” Ant Man and The Wasp”-et nyt kapitel, hvor heltene har en forbløffende evne til at skrumpe. Oven på begivenhederne i” Captain America: Civil War” må Scott Lang leve med konsekvenserne af sine valg som både superhelt og far. Hans kamp for at kombinere familielivet med ansvaret som Ant-Man forstyrres af Hope van Dyne og dr. Hank Pym, der har brug for ham til en vigtig mission. Scott må atter trække i dragten og lære at kæmpe sammen med Wasp, hvis det skal lykkes dem og deres team at afdække fortidens hemmeligheder.